Karcag Városi Önkormányzat Képviselő-testületének 12/2017. (IX.28.) rendelete

a személyes gondoskodást nyújtó szociális ellátások intézményi térítési díjának megállapításáról

*Karcag Városi Önkormányzat Képviselő-testületének 21/2017. (XII.15.) önkormányzati rendeletével, a Karcag Városi Önkormányzat Képviselő-testületének 10/2018. (IV.27.) önkormányzati rendeletével, a Karcag Városi Önkormányzat Képviselő-testületének 15/2018. (V.25.) önkormányzati rendeletével, a Karcag Városi Önkormányzat Képviselő-testületének 8/2019. (IV.26.) önkormányzati rendeletével, a 15/2019. (VI.28.) önkormányzati rendeletével, a 16/2019. (VI.28.) önkormányzati rendeletével, a 25/2019. (XII.20.) önkormányzati rendeletével, valamint a 2/2020. (I.31.) önkormányzati rendeletével módosított szöveg*

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontja, a szociális igazgatásról és szociális ellátásokról szóló, 1993. évi III. tv. (továbbiakban: Sztv.) 92. § (1) bekezdése, valamint a gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 29. § (1) bekezdése által biztosított jogkörében eljárva az Önkormányzat által alapított intézményekben a személyes gondoskodást nyújtó szociális ellátások intézményi térítési díjának (továbbiakban: intézményi térítési díj) megállapításáról a következő rendeletet alkotja:

I. fejezet

A rendelet célja

**1. §**E rendelet célja, hogy az önkormányzat területén megállapítsa a személyes gondoskodást nyújtó ellátásokat, azok feltételeit, mértékét, valamint igénybevételük rendjét és intézményi térítési díját.

II. fejezet

A rendelet hatálya

**2. §**A rendelet személyi hatályát az Sztv. valamint a Gyvt. határozza meg. A rendelet hatálya Karcag Városi Önkormányzat intézményeiben nyújtott, az Sztv. 57. § (1)-(2) bekezdésében meghatározott, szociális alap- és szakosított ellátásokra terjed ki.

III. fejezet

A személyes gondoskodás formái

„3. §**[[1]](#footnote-1)**(1) Karcag Városi Önkormányzat a (2) bekezdésben felsorolt egyes szolgáltatásokat a Karcagi Többcélú Kistérségi Társulással kötött megállapodás alapján biztosítja.

(2) Karcag Városi Önkormányzat

*a)*szociális alapszolgáltatások keretében biztosít:

aa) tanyagondnoki szolgáltatást,

ab) szociális étkeztetést,

ac) házi segítségnyújtás keretében szociális segítést, személyi gondozást,

ad) nappali ellátást: Idősek Klubja, Értelmi Fogyatékosok Napközi Otthona,

*b)*szakosított ellátási formák közül biztosít:

ba) ápolást gondozást nyújtó intézményi ellátást: Idősek Otthona,

*c)*gyermekjóléti alapellátások keretében biztosít:

ca) család- és gyermekjóléti szolgálatot, szolgáltatást,

cb) család- és gyermekjóléti központot,

cc) gyermekek napközbeni ellátását,

cd) gyermekek átmeneti gondozását,

*d)* gyermekétkeztetést biztosít.”

IV. fejezet

Az ellátás igénybevételének módja

**4. §**(1)[[2]](#footnote-2) A 3. § (2) bekezdésben felsorolt szolgáltatások iránti kérelmet az intézményvezetőknél írásban vagy az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben meghatározott elektronikus úton lehet előterjeszteni:

a) Karcag, Püspökladányi u. 33. sz.

b) Karcag, Horváth F. u. 1. sz.

c) Karcag, Varró u. 3/a (Bölcsőde)

d) Kunmadaras, Kunhegyesi u. 27. (Gyermekek Átmeneti Otthona)

e) Karcag Táncsics krt. 17.(Madarász Imre Egyesített Óvoda)

f) Karcag, Kálvin út 9. (Karcagi Általános Iskola és Művészeti Iskola Kováts Mihály Általános Iskolai Tagintézménye)

g) Karcag, Kisújszállási út 112. (Karcagi Általános Iskola és Művészeti Iskola Kiskulcsosi Általános Iskolai Tagintézménye)

h) Karcag, Varró utca 8. (Varró István Szakiskola, Szakközépiskola, Általános Iskola és Kollégium

i) Karcag, Kisújszállási út 45. (Kádas György Egységes Gyógypedagógiai Módszertani Intézmény, Óvoda, Általános Iskola, Szakiskola, Készségfejlesztő Iskola és Kollégium Karcagi Tagintézménye)

(2) A jogosultság elbírálásához a kérelmező köteles a hatályos jogszabályokban előírtak szerint jövedelmi és vagyoni helyzetéről nyilatkozni és e nyilatkozatot alátámasztó dokumentumokat csatolni.

(3) Az Idősek Otthonában történő azonnali, soron kívüli elhelyezésről az intézményvezető gondoskodik, ha az ellátást igénylő önálló életvitelre egészségi állapota miatt segítséggel sem képes, lakhatási körülménye az azonnali elhelyezést indokolttá teszi.

(4) E rendelet hatálya alá tartozó ellátásoknál nincs lehetőség az elektronikus hatósági ügyintézésre.

V. fejezet

Hatáskör gyakorlói

**5. §**(1) Tartós bentlakásos elhelyezést nyújtó intézménybe történő

a) beutalásról,

b) beutalás megszüntetéséről,

c) intézményi jogviszony megszüntetéséről,

d) a gondozott más típusú ellátást nyújtó otthonban történő áthelyezéséről,

e) személyi térítési díj megállapításáról az intézményvezető dönt.

(2) Az (1) bekezdés rendelkezésén túlmenően a további ellátások iránt benyújtott kérelmekről is az intézmények vezetői döntenek. A döntésről írásban értesítik az ellátást igénylőt, illetve törvényes képviselőjét.

(3) Az intézményvezetői döntés ellen az érintett 8 napon belül Karcag Városi Önkormányzat Képviselő-testületéhez fordulhat.

VI. fejezet

A szolgáltatások igénybevételekor kötendő megállapodással összefüggő rendelkezések

**6. §**[[3]](#footnote-3)

VII. fejezet

Térítési díjak

**7. § (**1)A személyes gondoskodást nyújtó ellátásokért - a szociális ellátásokról szóló törvényben foglalt térítésmentesen biztosítandó ellátások kivételével - a mellékletben foglalt nettó értékben megállapított térítési díjat kell fizetni.

(2) Az intézményi térítési díjakat a Karcagi Többcélú Kistérségi Társulás, mint intézményfenntartó állapítja meg a

a) Karcagi Többcélú Kistérségi Társulás Szociális Szolgáltató Központban

b) Karcagi Többcélú Kistérségi Társulás Idősek Otthona és Háziorvosi Intézményben

c) Karcagi Többcélú Kistérségi Társulás Bölcsőde Intézményében

d) Karcagi Többcélú Kistérségi Társulás Gyermekek Átmeneti Otthonában

az 1. sz. mellékletben foglaltak szerint.

(3) A gyermekek napközbeni ellátása keretében biztosított étkeztetés (továbbiakban: gyermekétkeztetés) intézményi térítési díja (amely azonos az élelmezés nyersanyagköltségének egy ellátottra jutó napi összegével)

a) 3-6 éves korig

b)6-10 éves korig (alsó tagozat)

c) 10-14 éves korig (felső tagozat)

d) 14-18 éves korig szakiskolában, illetve középiskolában tanulók számára

a 2.sz. mellékletben foglaltak szerint irányadó.

(4)[[4]](#footnote-4) Karcag Városi Önkormányzat az intézményi étkeztetés keretében ellátott gyermekek után az étkeztetést biztosító gazdasági társaságok részére a 2. sz. mellékletben felsorolt pontokban meghatározott nyersanyagnorma 90 %-át rezsiköltség címén az érintett intézmények költségvetésében biztosítja.

(5)A Karcag Városi Önkormányzat a 2. sz. melléklete szerint meghatározott intézményi térítési díjból a Gyvt.151. § (5) bekezdésében foglalt kedvezményeket biztosítja.

(6) A gyermekétkeztetésért fizetendő személyi térítési díj a 2. sz. melléklet szerinti - adott esetben az (5) bekezdésben hivatkozott kedvezményekkel csökkentett - egy ellátottra megállapított intézményi térítési díja általános forgalmi adóval növelt értékének és az igénybe vett étkezések számának szorzatával egyenlő.

(7) A szünidei gyermekétkeztetés ellátása keretében biztosított étkeztetésnek térítési díja nincs, mert állami támogatásból kerül finanszírozásra.

[[5]](#footnote-5)Az élelmezés nyersanyagköltségének egy ellátottra jutó ebéd összege:

1. bölcsőde 5 hónapos kortól 2,5 éves korig

* ebéd 160,- Ft/fő/nap

1. óvoda: 2,5 éves kortól 6 éves korig

* ebéd 241,- Ft/fő/nap

1. általános iskola: 6 éves kortól 10 éves korig

* ebéd 339,- Ft/fő/nap

1. általános iskola 10 éves kortól 14 éves korig

* ebéd 366,- Ft/fő/nap

1. gimnázium: 14 éves kortól 18 éves korig

* ebéd 413,- Ft/fő/nap

(8)[[6]](#footnote-6) Karcag Városi Önkormányzat a szünidei gyermek étkeztetés keretében ellátott gyermekek után az étkeztetést biztosító gazdasági társaságok részére az a)-e) pontokban meghatározott nyersanyagnormát és annak 90%-át rezsiköltség címén a Városi Önkormányzat Városgondnoksága költségvetésében biztosítja.

(9)[[7]](#footnote-7) Karcag Városi Önkormányzat biztosítja a tanítási szünet idejére olyan fogyatékos gyermekek nappali intézményben történő étkeztetését, akik tankötelesek és a tanítási év során köznevelési intézményi ellátásban részesülnek. Az ellátást ingyenesen biztosítja a Gyvt. 21/B.§ (1) bekezdésének c) és d) pontja alapján.

VIII. fejezet

Térítési díj megfizetésére kötelezettek köre

**8. § (**1) A térítési díjat az Sztv. 114.§ (2) bekezdése, valamint a Gyvt. 146.§.(2) bekezdése szerinti személyek kötelesek megfizetni:

(2) Ingyenes ellátásban kizárólag az Sztv. 114.§ (3) bekezdése, valamint a Gyvt. 146.§.(6) bekezdése szerinti ellátottak részesülhetnek.

IX. fejezet

A személyes gondoskodást nyújtó szociális ellátások megszüntetésének esetei és módja

**9. § (**1) Az ellátásra jogosult jogviszonya megszűnik:

*a)*az intézmény jogutód nélküli megszűnésével,

*b)*a határozott idejű intézményi ellátás esetén a határozott idő lejártával,

*c)*a jogosultnak, illetve törvényes képviselőjének a jogviszony megszüntetésére vonatkozó írásbeli kérelemben megjelölt napon,

*d)*a jogosult halálával,

*e)*a határozott idejű elhelyezés esetén a megjelölt időtartam, - illetve a meghosszabbított időtartam - leteltével,

*f)*a jogosultság feltételeinek megszűnésével.

(2) Az intézményvezető az intézményi jogviszonyt megszünteti, ha a jogosult:

*a)*másik intézménybe történő elhelyezése indokolt,

*b)*a házirendet súlyosan megsérti,

*c)*intézményi elhelyezése nem indokolt

*d)*felülvizsgálat során az elhelyezés feltételei már nem állnak fenn.

(3) Az ellátás megszüntetéséről a jogosultat, valamint tartásra, gondozásra kötelezett hozzátartozóját az intézményvezetője értesíti. Az értesítést a (2) bekezdésben felsorolt esetekben a megszüntetés napját megelőzően legalább 8 munkanappal történik.

X. fejezet

Egyes ellátási formákra vonatkozó különös szabályok

**10. §**(1) A 3.§ (2) bekezdésében megjelölt feladatokat az Sztv-ben, és a vonatkozó jogszabályokban meghatározott módon és feltételekkel biztosítja a jogosultak részére.

(2) Az étkeztetés keretében az Sztv. 62.§ (2) bekezdése alapján azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan, vagy átmeneti jelleggel nem képesek biztosítani.

(3) Házi segítségnyújtás igénybevételét megelőzően - a 68/A.§ (4) bek. és a 63.§ (8) bek. szerinti kivétellel - vizsgálni kell a gondozási szükségletet. A szolgáltatás iránti kérelem alapján az intézményvezető, ennek hiányában a jegyző kezdeményezi az igénylő gondozási szükségletének vizsgálatát.

XI. fejezet

Az ellátás igénybevételével, valamint a megállapodásban foglalt kötelezettségekkel összefüggő panaszok elintézésének rendje

**11. §** (1) A panaszok elintézésével kapcsolatban az intézményvezető kötelezettségét, valamint az eljárás rendjét a mindenkor hatályos Sztv. valamint Gyvt. határozza meg.

(2) Az ellátottak jogainak érdekvédelme érdekében az érintett intézmények érdekképviseleti fórumot alakítottak, melynek működésére, tevékenységére az Sztv. rendelkezései az irányadók.

XII. fejezet

Záró rendelkezések

**12. §**(1) Ezen rendelet a kihirdetést követő nap lép hatályba.

(2) E rendelettel nem szabályozott kérdésekben a szociális igazgatásról és szociális ellátásokról szóló hatályos törvény rendelkezéseit kell alkalmazni.

(3) E rendelet hatályba lépésével egyidejűleg hatályát veszti Karcag Városi Önkormányzat Képviselő-testületének

- a személyes gondoskodás körébe tartozó szociális ellátások intézményi térítési díjának megállapításáról szóló 6/1996.(II.28.) önkormányzati rendelete, valamint annak a 38/1996. (XII. 18.) Karcag Városi Önkormányzati rendelettel, 17/1997. (IV. 30.) Karcag Városi Önkormányzati rendelettel, 38/1997. (XII. 17.) Karcag Városi Önkormányzati rendelettel, 35/1998. (XII. 24.) Karcag Városi Önkormányzati rendelettel, 30/1999. (XII. 23.) Karcag Városi Önkormányzati rendelettel, 24/2000. (IX. 28.) Karcag Városi Önkormányzati rendelettel, 35/2000. (XI.22.) Karcag Városi Önkormányzati rendelettel 42/2001 (XI. 29.) Karcag Városi Önkormányzati rendelettel, a 38/2002. (XII. 18.) Karcag Városi Önkormányzati rendelettel, a 29/2003. (XII.17.) Karcag Városi Önkormányzati rendelettel, a Karcag Városi Önkormányzat Képviselő Testületének 35/2004. (XII.15.) rendeletével, a Karcag Város Önkormányzata Képviselő Testületének 4/2006. (III.1.) rendeletével,

a Karcag Város Önkormányzata Képviselő Testületének 31/2006. (XII.7.) rendeletével, a Karcag Város Önkormányzata Képviselő Testületének 29/2007. (IX.28.) rendeletével,

Karcag Város Önkormányzata Képviselő Testületének 1/2008. (I.18.) rendeletével, a Karcag Város Önkormányzata Képviselő Testületének 12/2008. (IV.25) rendeletéve, a Karcag Város Önkormányzata Képviselő Testületének 21/2009. (VIII.01.) rendeletével, a Karcag Város Önkormányzata Képviselő-testületének 33/2011. (XII.22.) rendeletével, a Karcag Városi Önkormányzat Képviselő-testületének 29/2013. (XI.28.) önkormányzati rendeletével, a Karcag Városi Önkormányzat Képviselő-testülete 2/2014. (I. 31.) önkormányzati rendeletével és a Karcag Városi Önkormányzat Képviselő-testülete 8/2014. (VIII. 14.) önkormányzati rendeletével és a Karcag Városi Önkormányzat Képviselő-testületének 5/2016. (III.31.) önkormányzati rendeletével módosított szövege

- személyes gondoskodást nyújtó ellátásokról szóló 33/2008.(XII.19.) önkormányzati rendelete, valamint annak a Karcag Város Önkormányzata Képviselő Testületének 10/2009. (III.27. rendeletével, a Karcag Város Önkormányzata Képviselő Testületének 4/2010. (III.27.) rendeletével, Karcag Város Önkormányzata Képviselő Testületének 7/2011. (III. 28.)rendeletével, Karcag Város Önkormányzata Képviselő Testületének 13/2012. (IV. 27.)rendeletével Karcag Városi Önkormányzat Képviselő-testületének 24/2013. (VI.28.) rendeletével, Karcag Városi Önkormányzat Képviselő-testületének 25/2013. (VII.11.) rendeletével, Karcag Városi Önkormányzat Képviselő-testületének 16/2015. (V.29.) rendeletével, a Karcag Városi Önkormányzat Képviselő-testületének 10/2016. (IV.29.) önkormányzati rendeletével, és a Karcag Városi Önkormányzat Képviselő-testületének 8/2017. (V.26.) rendeletével módosított szövege.

Karcag, 2017. szeptember 12.

K.m.f.

|  |  |
| --- | --- |
| **Dobos László s.k.** | **Rózsa Sándor s.k.** |
| polgármester | jegyző |

Egységes szerkezetbe foglalás hiteléül:

Karcag, 2020. január 31.

Kósáné Bene Hajnalka

kistérségi csoportvezető

1. Módosította a Karcag Városi Önkormányzat Képviselő-testületének 15/2019. (VI.28.) rendelet 1.§-a Hatályba lép: 2019. augusztus 01. [↑](#footnote-ref-1)
2. Módosította a Karcag Városi Önkormányzat Képviselő-testületének 16/2019. (VI.28.) rendelet 11. §-a. Hatályba lép: 2019. június 29. [↑](#footnote-ref-2)
3. Hatályon kívül helyezte a Karcag Városi Önkormányzat Képviselő-testületének 15/2019. (VI.28.) rendelet 2.§-a Hatályba lép: 2019. augusztus 01. [↑](#footnote-ref-3)
4. Módosította a Karcag Városi Önkormányzat Képviselő-testületének 25/2019. (XII.20.) rendelet 1.§-a Hatályos: 2020. január 1. [↑](#footnote-ref-4)
5. Módosította a Karcag Városi Önkormányzat Képviselő-testületének 25/2019. (XII.20.) rendelet 2.§-a Hatályos: 2020. január 1. [↑](#footnote-ref-5)
6. Módosította a Karcag Városi Önkormányzat Képviselő-testületének 25/2019. (XII.20.) rendelet 3.§-a Hatályos: 2020. január 1. [↑](#footnote-ref-6)
7. Módosította a Karcag Városi Önkormányzat Képviselő-testületének 10/2018. (IV.27.) rendelet 1.§-a [↑](#footnote-ref-7)